Kreikan parlamenttivaalit 2009

Kreikan parlamenttivaalit 2009 järjestettiin 4. lokakuuta 2009. Vaaleissa valittiin Kreikan parlamentin 300 jäsentä kaudelle, joka alkoi 4. lokakuuta 2009 ja päättyi 11. huhtikuuta 2012. Vaalit olivat 13. Kreikan kolmannen tasavallan aikana eli vuodesta 1974.

Vaalit voitti oppositiossa ollut sosiaalidemokraattinen Pasok, joka sai parlamenttiin 160 paikkaa. Vaalien jälkeen pääministeriksi nousi puolueen puheenjohtaja Geórgios A. Papandréou, ja muodostettiin G. A. Papandréoun hallitus.

Edellisen pääministerin Kóstas Karamanlísin puolue Uusi demokratia kärsi vaalitappion ja sai vain 91 paikkaa. Lisäksi uuteen parlamenttiin nousi edustajia Kreikan kommunistisesta puolueesta, oikeistolaisesta Ortodoksinen kansankokous (LAOS) -puolueesta ja radikaalivasemmistolaisesta Syrizasta.

 Taustat 

Seuraavien parlamenttivaalien ajankohta Kreikassa olisi ollut vasta vuonna 2011. Kóstas Karamanlís ilmoitti kuitenkin syyskuussa 2009, että maassa järjestetään ennenaikaiset vaalit. Karamanlísin mukaan Kreikka tarvitsee uusia vaaleja, jotta poliittinen ilmapiiri voitaisiin puhdistaa maailmanlaajuisen taantuman iskettyä maahan. Hallituspuolueilla oli vain yhden paikan enemmistö parlamentissa, ja Karamanlísin tarkoituksena olisi saada kansalta tukea talouden uudistamiselle.

Vuoden 2007 vaaleissa valtaan nousseen hallituksen ja Uuden demokratian suosio oli rapistunut etenkin taloussotkujen takia. Lokakuussa 2008 kaksi ministeriä erosi, kun valtio oli vaihtanut Athoksen luostariyhteisön kanssa maaomistuksia. Valtion arvioidaan jääneen kaupassa jopa sata miljoonaa euroa tappiolle. Hallituksen suosiota nakersi myös joulukuussa 2008 alkaneet mellakat.

 Tulokset 

Parlamenttivaaleissa äänesti 70,92% äänioikeutetuista. Kun äänistä oli laskettu 99,92 prosenttia, Pasok oli saanut vähän yli kolme miljoonaa ääntä. Parlamenttiin puolue sai sen myötä 160 paikkaa, kun toiseksi suurin puolue Uusi demokratia jäi 91 paikkaan. Kommunistinen puolue sai 21, Ortodoksinen kansankokous 15 ja Syriza 13 paikkaa. Vihreä Ekologiset vihreät jäi 2,53 prosentin ääniosuuteen eikä saanut paikkoja parlamenttiin. Loput puolueet saivat vain marginaalisen määrän ääniä.

Pasokin johtajasta Papandréousta tuli vaalien jälkeen Kreikan uusi pääministeri. Hän vannoi virkavalan 6. lokakuuta 2009.

Vaalien tulokset olivat:

 270px|center Puolue Puheenjohtaja Äänet Parlamenttipaikat Määrä % ± py Määrä ± Parlamenttiin valitut puolueet Pasok Geórgios A. Papandréou 3 012 542 43,92 +5,82 160 +58 Uusi demokratia (ND) Kóstas Karamanlís 2 295 719 33,47 –8,36 91 –61 Kreikan kommunistinen puolue (KKE) Aléka Paparíga 517 249 7,54 –0,61 21 –1 Ortodoksinen kansankokous (LAOS) Geórgios Karatzaféris 386 205 5,63 +1,83 15 +5 Syriza Aléxis Tsípras 315 665 4,60 –0,44 13 –1 Parlamentin ulkopuolelle jääneet puolueet Ekologiset vihreät 173 589 2,53 +1,48 0 – Demokraattinen uudestisyntyminen Stélios Papathemelís 30 784 0,45 –0,35 0 – Antarsya  24 687 0,36 +0,04 0 – Kreikkalaiset ekologistit Dimosthénis Vergís 19 993 0,29 +0,27 0 – Kultainen aamunkoitto (ChA) Níkos Michaloliákos 19 624 0,29 – 0 – Keskustaunioni (EK) Vasílis Levéntis 18 296 0,27 –0,02 0 – Yhteiskunta Emmanouíl Voloudákis 10 690 0,16 uusi 0 uusi Kreikan kommunistinen puolue (marxilais-leniniläinen) (KKE m-l)  10 480 0,15 –0,10 0 – Demokraatit Melétis Meletópoulos 7 600 0,11 uusi 0 uusi Marxilais-leniniläinen Kreikan kommunistinen puolue (M-L KKE)  5 219 0,08 –0,03 0 – Työväen vallankumouksellinen puolue Sávvas Michaíl 4 537 0,07 – 0 – Organisaatio Kreikan kommunistisen puolueen jälleenrakentamiseksi Ilías Zaferópoulos 1 665 0,02 –0,01 0 – Tupakointiseurueet taiteen ja taiteellisen sommittelun puolesta(Kapnistikés Omádes gia tin Téchni kai tin Eikastikí Sygkrótisi, KOTES) Níkos Loúvros 1 355 0,02 uusi 0 uusi Itsenäiset ehdokkaat 2 522 0,03 +0,02 0 – Yhteensä 6 858 421  100  300  Hyväksyttyjä 6 858 421  97,36  Hylättyjä/Lefká 186 185  2,64  Äänestäneitä 7 044 606  70,95  Äänestämättä jättäneitä 2 884 459  29,05  Äänioikeutettuja 9 929 065 

 Lähteet 

 Aiheesta muualla 

2009
Luokka:Vuoden 2009 vaalit